               EUROPSKA KOMISIJA
            Bruxelles, 21.10.2016.
            COM(2016) 672 final
            2016/0328(NLE)
            Prijedlog
            ODLUKE VIJEĆA
            o sklapanju Sporazuma u obliku razmjene pisama između Europske unije i Švicarske Konfederacije o kumulaciji podrijetla između Europske unije, Švicarske Konfederacije, Norveške i Turske u okviru općeg sustava povlastica Europske unije

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Prijedlog se podnosi u okviru reforme pravila o podrijetlu iz općeg sustava povlastica (GSP) iz 2010. uvedene Uredbom (EU) br. 1063/2010 od 18. studenoga 2010. kojom je izmijenjena Uredba (EEZ) br. 2454/93.

               Turska je reformom uvjetno uključena u sustav kumulacije podrijetla u kojem su do tada sudjelovale Unija, Švicarska i Norveška.

               Reformom je uveden i novi sustav certifikacije podrijetla registriranih izvoznika, čija se primjena odgodila do 1. siječnja 2017.

               S obzirom na navedene čimbenike, postojeći pravni instrument koji se primjenjuje na sustav kumulacije podrijetla između Unije i Švicarske treba revidirati. To je svrha ovog prijedloga.

               •Dosljednost s postojećim odredbama politike u određenom području

                  Prijedlog je u skladu sa zajedničkom trgovinskom politikom, posebno u pogledu carine, slobodnog prometa robe te pravila o podrijetlu.

               •Dosljednost u odnosu na druge politike Unije

                  Nije primjenjivo.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Ugovor o funkcioniranju Europske unije, a posebno njegov članak 218. stavak 6.
                  i Odluka Vijeća br. 2001/101/EZ od 5. prosinca 2000.

               •Supsidijarnost (za neisključivu nadležnost)

                  Prijedlog je povezan sa zajedničkom trgovinskom politikom, koja je u isključivoj nadležnosti Unije.

               •Proporcionalnost

               Ovaj je prijedlog u skladu s načelom proporcionalnosti jer su njegovi učinci strogo ograničeni na ono što je nužno za proširenje postojeće kumulacije u odnosu na proizvode podrijetlom iz Švicarske i Norveške na Tursku.

               •Odabir instrumenta

               Na temelju članka 218. stavka 6. Ugovora o funkcioniranju Europske unije Vijeće donosi odluku o odobrenju sklapanja sporazuma na prijedlog pregovarača. Ovo je prijedlog takve odluke.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

                  Nije primjenjivo.

               •Savjetovanja s dionicima

               Savjetovanja sa zainteresiranim stranama omogućila su sporazum koji je u svim svojim elementima u potpunosti prihvaćen.

               •Prikupljanje i primjena stručnih znanja

                  Nije primjenjivo.

               •Procjena učinka

                  Nije provedena procjena učinka s obzirom na pripadajući plan i smjernice za bolju regulativu jer se prijedlog odnosi na kumulaciju podrijetla između Unije, Švicarske, Norveške i, prema mogućnosti, Turske, tj. na sustav koji je već postojao i koji se sada prilagođava kako bi se ispunili tehnički zahtjevi koji prate provedbu sustava REX od 1. siječnja 2017.

               •Primjerenost propisa i pojednostavljivanje

                  Nije primjenjivo.

               •Temeljna prava

                  Prijedlogom se ne utječe na zaštitu temeljnih prava.

               4.UTJECAJ NA PRORAČUN

                  Nije primjenjivo.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Mjeru će redovito ocjenjivati stranke koje će se uključiti u redovite kontakte, osposobljavanja i sastanke povezane s provedbom sustava REX.

               •Dokumenti s obrazloženjima (za direktive)

                  Nije primjenjivo.

               •Detaljno obrazloženje posebnih odredbi prijedloga

               Prethodni Sporazum u obliku razmjene pisama između Zajednice i svake od država EFTA-e koja dodjeljuje carinske povlastice po GSP-u (Norveška i Švicarska), pod uvjetom da se s robom podrijetlom iz Norveške ili Švicarske po dolasku na carinsko područje Zajednice postupa kao s robom koja sadrži sastojke podrijetlom iz Zajednice, odobren u ime Europske zajednice (Odluka Vijeća od 5. prosinca 2000.), treba zamijeniti novim sporazumom kako bi se uzela u obzir reforma pravila o podrijetlu iz GSP-a donesena Uredbom br. 1063/2010 od 18. studenoga 2010. Nakon odobrenja koje je Vijeće dalo Komisiji 8. ožujka 2012. sa Švicarskom su se vodili i zaključili pregovori o tom sporazumu.

               2016/0328 (NLE)

               Prijedlog

               ODLUKE VIJEĆA

               o sklapanju Sporazuma u obliku razmjene pisama između Europske unije i Švicarske Konfederacije o kumulaciji podrijetla između Europske unije, Švicarske Konfederacije, Norveške i Turske u okviru općeg sustava povlastica Europske unije

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207., u vezi s člankom 218. stavkom 6. točkom (a) podtočkom v.,

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)U skladu s člankom 41. točkom (b) Delegirane uredbe Komisije (EU) br. 2015/2446
                  1
                proizvodi koji su dobiveni u Norveškoj, Švicarskoj ili Turskoj i sadržavaju materijale koji nisu ondje dobiveni u cijelosti trebaju se smatrati proizvodima podrijetlom iz zemlje korisnice, pod uvjetom da su odnosni materijali podvrgnuti dostatnoj obradi ili preradi u smislu članka 45. Delegirane uredbe (sustav kumulacije).

               (2)Na temelju članka 54. Delegirane uredbe Komisije (EU) br. 2015/2446, sustav kumulacije primjenjuje se pod uvjetom da Švicarska po načelu uzajamnosti odobri jednako postupanje za proizvode podrijetlom iz zemalja korisnica koji sadržavaju materijale podrijetlom iz Unije.

               (3)Kad je riječ o Švicarskoj, taj je sustav kumulacije prvotno uspostavljen Sporazumom u obliku razmjene pisama između Unije i Švicarske. Ta je razmjena pisama održana 14. prosinca 2000., nakon što je Vijeće dalo svoje odobrenje Odlukom 2001/101/EZ
                  2
               .

               (4)Švicarska je izmijenila svoja pravila o podrijetlu iz GSP-a kako bi osigurala primjenu pojma „podrijetlo” kako je navedeno u pravilima o podrijetlu u općem sustavu povlastica („GSP”) Unije. Stoga je potrebno revidirati Sporazum u obliku razmjene pisama između Unije i Švicarske.

               (5)Sustav uzajamnog prihvaćanja zamjenskih potvrda o podrijetlu Form A u kojem sudjeluju Unija, Norveška i Švicarska treba se nastaviti primjenjivati u skladu s revidiranom razmjenom pisama, a Turska ga treba uvjetno primjenjivati radi olakšavanja trgovine između Unije, Norveške, Švicarske i Turske.

               (6)Nadalje, pravilima o podrijetlu u GSP-u Unije predviđa se provedba novog sustava za utvrđivanje dokaza o podrijetlu registriranih izvoznika koji se treba primjenjivati od 1. siječnja 2017. I u tom pogledu treba unijeti i izmjene u razmjeni pisama.

               (7)Kako bi se pripremila primjena tog novog sustava i pravila, Vijeće je 8. ožujka 2012. ovlastilo Komisiju da sa Švicarskom pregovara o sporazumu u obliku razmjene pisama o uzajamnom prihvaćanju zamjenskih potvrda o podrijetlu Form A ili zamjenskih izjava o podrijetlu, pod uvjetom da se sa proizvodima koji sadržavaju sastojke podrijetlom iz Norveške, Švicarske ili Turske po dolasku na carinsko područje Unije postupa kao s proizvodima koji sadržavaju sastojke podrijetlom iz Unije.

               (8)Rezultat je pregovora između Komisije i Švicarske sporazum u obliku razmjene pisama.

               (9)Sporazum bi trebalo odobriti u ime Unije,

               DONIJELO JE OVU ODLUKU:

               Članak 1.

               Odobrava se Sporazum u obliku razmjene pisama između Europske unije i Švicarske Konfederacije o kumulaciji podrijetla između Europske unije, Švicarske Konfederacije, Norveške i Turske u okviru općeg sustava povlastica Europske unije („Sporazum”), u ime Europske unije.

               Tekst Sporazuma u obliku razmjene pisama priložen je ovoj Odluci.

               Članak 2.

               Predsjednik Vijeća imenuje osobu ovlaštenu da u ime Europske unije dostavi obavijest predviđenu stavkom 18. Sporazuma u obliku razmjene pisama kako bi se izrazila suglasnost Europske unije da se obveže tim Sporazumom.

               Članak 3.

               Ova Odluka stupa na snagu 1. siječnja 2017.

               Sastavljeno u Bruxellesu

                     Za Vijeće

                     Predsjednik

                     (1)
                  Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.).

                     (2)
                  Odluka Vijeća 2001/101/EZ od 5. prosinca 2000. o odobrenju Sporazuma u obliku razmjene pisama između Zajednice i svake od država EFTA-e koja dodjeljuje carinske povlastice po GSP-u (Norveška i Švicarska), pod uvjetom da se s robom podrijetlom iz Norveške ili Švicarske po dolasku na carinsko područje Zajednice postupa kao s robom koja sadrži sastojke podrijetlom iz Zajednice (uzajamni sporazum) (SL L 38, 8.2.2001., str. 24.).

    ---documentbreak---

               EUROPSKA KOMISIJA
            Bruxelles, 21.10.2016.
            COM(2016) 672 final
            PRILOG

            Prijedlogu ODLUKE VIJEĆA
            o sklapanju Sporazuma u obliku razmjene pisama između Europske unije i Švicarske Konfederacije o kumulaciji podrijetla između Europske unije, Švicarske Konfederacije, Norveške i Turske u okviru općeg sustava povlastica Europske unije

               Sporazum u obliku razmjene pisama između Europske unije i Švicarske Konfederacije o kumulaciji podrijetla između Europske unije, Švicarske Konfederacije, Norveške i Turske u okviru općeg sustava povlastica Europske unije

               A. Pismo Unije

                     …, …

                     [mjesto i datum]

               Poštovani,

               1. Europska unija („Unija”) i Švicarska Konfederacija („Švicarska”) kao stranke ovog Sporazuma potvrđuju da za potrebe općeg sustava povlastica („GSP”) primjenjuju slična pravila o podrijetlu sa sljedećim općim načelima:

               (a)definicija pojma „proizvodi s podrijetlom” na temelju istih kriterija;

               (b)odredbe za regionalnu kumulaciju podrijetla;

               (c)odredbe o primjeni kumulacije na materijale koji su podrijetlom, u smislu njihovih pravila o podrijetlu GSP-a, iz Unije, Švicarske, Norveške ili Turske;

               (d)odredbe za opće odstupanje za materijale bez podrijetla;

               (e)odredbe za neizmijenjenost proizvoda iz države korisnice;

               (f)odredbe za izdavanje ili sastavljanje zamjenskih dokaza o podrijetlu;

               (g)zahtjev za upravnu suradnju s nadležnim tijelima u zemljama korisnicama u pogledu dokaza o podrijetlu.

               2. Europska unija i Švicarska priznaju da materijali s podrijetlom, u smislu njihovih pravila o podrijetlu GSP-a, iz Unije, Švicarske, Norveške ili Turske, stječu podrijetlo zemlje korisnice GSP-a bilo koje stranke ako se u toj zemlji korisnici materijali podvrgavaju obradi ili preradi koja nadilazi postupke obrade ili prerade koji se smatraju nedostatnima za stjecanje statusa proizvoda s podrijetlom. Taj se podstavak primjenjuje na materijale podrijetlom iz Norveške i Turske uz ispunjavanje uvjeta utvrđenih u stavcima 15. i 16.

               Carinska tijela država članica Unije i carinska tijela Švicarske uzajamno osiguravaju odgovarajuću upravnu suradnju, posebno za potrebe naknadne provjere dokaza o podrijetlu u pogledu materijala iz prethodnog podstavka. Treba primijeniti odredbe o upravnoj suradnji utvrđene u Protokolu br. 3 uz Sporazum od 22. srpnja 1972. između Europske ekonomske zajednice i Švicarske Konfederacije.

               Odredbe ovog stavka ne primjenjuju se na proizvode iz poglavlja od 1. do 24. Harmoniziranog sustava nazivlja i brojčanog označavanja robe, koji je donijela organizacija osnovana Konvencijom o osnivanju Vijeća za carinsku suradnju, sastavljenom u Bruxellesu 15. prosinca 1950. („Harmonizirani sustav”).

               3. Unija i Švicarska obvezuju se da će prihvatiti zamjenske dokaze o podrijetlu u obliku zamjenskih potvrda o podrijetlu Form A („zamjenske potvrde”) koje su izdala carinska tijela druge stranke i zamjenske izjave o podrijetlu koje su sastavili za tu namjenu registrirani ponovni pošiljatelji druge stranke.

               Svaka stranka može, u skladu sa svojim zakonodavstvom, ocijeniti prihvatljivost za povlašteno postupanje proizvoda obuhvaćenih zamjenskim dokazima o podrijetlu.

               4. Svaka stranka osigurava da su prije izdavanja ili sastavljanja zamjenskog dokaza o podrijetlu ispunjeni sljedeći uvjeti:

               (a)zamjenski dokazi o podrijetlu mogu se izdati ili sastaviti samo ako su izvorni dokazi o podrijetlu izdani ili sastavljeni u skladu sa zakonodavstvom koje se primjenjuje u Uniji ili Švicarskoj;

               (b)za potrebe slanja svih ili nekih proizvoda obuhvaćenih izvornim dokazom o podrijetlu iz stranke u drugu stranku, zamjenski dokaz o podrijetlu ili više njih može zamijeniti dokaz o podrijetlu ili zamjenski dokaz o podrijetlu samo ako proizvodi nisu pušteni u slobodan promet u toj stranci;

               (c)proizvodi moraju ostati pod carinskim nadzorom na državnom području stranke koja ih ponovno šalje i ne smiju biti izmijenjeni, na bilo koji način preoblikovani ili podvrgnuti postupcima osim onima koji su potrebni kako bi se očuvali u istom stanju („načelo neizmijenjenosti”).

               (a)ako su proizvodi stekli status proizvoda s podrijetlom na temelju odstupanja od pravila o podrijetlu koje je odobrila stranka, ne smiju se izdati ili sastaviti zamjenski dokazi o podrijetlu ako se proizvodi ponovno šalju drugoj stranci;

               (b)carinska tijela mogu izdati zamjenske dokaze o podrijetlu ili ih mogu sastaviti ponovni pošiljatelji ako su proizvodi koji se trebaju ponovno poslati na državno područje druge stranke regionalnom kumulacijom stekli status proizvoda s podrijetlom;

               (c)carinska tijela mogu izdati zamjenske dokaze o podrijetlu za proizvode koji se trebaju ponovno poslati ili ih mogu sastaviti ponovni pošiljatelji ako stranka koja ih ponovno šalje nije za njih odobrila povlašteno postupanje.

               5. Za potrebe stavka 4. podstavka (c) primjenjuje se sljedeće:

               ako ima razloga za sumnju u pogledu usklađenosti s načelom neizmijenjenosti, carinska tijela stranke konačnog odredišta mogu od deklaranta zahtijevati da bilo kojim sredstvom pruži dokaz o usklađenosti s tim načelom.

               Na zahtjev ponovnog pošiljatelja, carinska tijela stranke koja ponovno šalje proizvode potvrđuju da su bili pod stalnim carinskim nadzorom na državnom području te stranke i da za vrijeme njihova skladištenja na tom državnom području carinska tijela nisu dala nikakvo odobrenje za izmjenu, preoblikovanje na bilo koji način, ili podvrgavanje postupcima osim onima koji su potrebni da se očuvaju u istom stanju.

               Ako je zamjenski dokaz zamjenska potvrda, carinska tijela stranke konačnog odredišta ne zahtijevaju potvrdu o nemanipulaciji za razdoblje u kojem su proizvodi bili na državnom području druge stranke.

               6. Svaka stranka osigurava sljedeće:

               (a)
                     ako zamjenski dokazi o podrijetlu odgovaraju izvornim dokazima o podrijetlu koji su izdani ili sastavljeni u zemlji korisnici GSP-a Unije i GSP-a Švicarske, carinska tijela država članica Unije i carinska tijela Švicarske uzajamno osiguravaju odgovarajuću upravnu suradnju za potrebe naknadne provjere tih zamjenskih dokaza o podrijetlu. Na zahtjev stranke konačnog odredišta, carinska tijela stranke koja ponovno šalje proizvod pokreću i prate postupak naknadne provjere odgovarajućih izvornih dokaza o podrijetlu;

               (b)
                     kada zamjenski dokazi o podrijetlu odgovaraju izvornim dokazima o podrijetlu koje je izdala ili sastavila zemlja koja je isključivo korisnica GSP-a stranke konačnog odredišta, ta stranka provodi postupak naknadne provjere izvornih dokaza o podrijetlu u suradnji sa zemljom korisnicom. Kako bi carinska tijela stranke konačnog odredišta mogla provesti postupak naknadne provjere, carinska tijela stranke koja ponovno šalje proizvod osiguravaju izvorne dokaze o podrijetlu koji odgovaraju provjeravanim zamjenskim dokazima o podrijetlu ili, prema potrebi, preslike izvornih dokaza o podrijetlu koji odgovaraju provjeravanim zamjenskim dokazima o podrijetlu.

               7. Svaka stranka osigurava sljedeće:

               (a)u gornjem desnom polju svake zamjenske potvrde mora biti navedeno ime države posrednice koja ponovno šalje proizvod i u kojoj je potvrda izdana;

               (b)polje 4 sadržava riječi „replacement certificate” ili „certificat de remplacement” te datum izdavanja izvorne potvrde o podrijetlu Form A i njezin serijski broj.

               (c)ime ponovnog pošiljatelja upisuje se u polje 1;

               (d)ime konačnog primatelja može se upisati u polje 2;

               (e)svi podaci o ponovno poslanim proizvodima koji su navedeni u izvornoj potvrdi prenose se u polja od 3 do 9;

               (f)upućivanja na račun ponovnog uvoznika mogu se upisati u polje 10;

               (g)carinsko tijelo koje je izdalo zamjensku potvrdu ovjerava polje 11. Odgovornost tog tijela ograničava se na izdavanje zamjenske potvrde. Podaci u polju 12 o zemlji podrijetla te zemlji konačnog odredišta preuzimaju se iz izvorne potvrde o podrijetlu Form A. Ponovni pošiljatelj potpisuje potvrdu o podrijetlu u polju 12. Ponovni pošiljatelj koji se u dobroj vjeri potpisuje u polju 12 nije odgovoran za točnost podataka navedenih u izvornoj potvrdi o podrijetlu Form A;

               (h)carinsko tijelo od kojeg je zatraženo izdavanje zamjenske potvrde u izvornoj potvrdi o podrijetlu Form A bilježi mase, brojeve i vrstu proizvoda koji se prosljeđuju te navodi serijske brojeve odgovarajuće zamjenske potvrde ili više njih. Ono najmanje tri godine čuva zahtjev za zamjensku potvrdu te izvornu potvrdu o podrijetlu Form A;

               (i)zamjenske potvrde o podrijetlu izdaju se na engleskom ili francuskom jeziku.

               8. Svaka stranka osigurava sljedeće:

               (a)na svakoj zamjenskoj izjavi o podrijetlu ponovni pošiljatelj navodi:

               (1)sve podatke o ponovno poslanim proizvodima preuzete iz izvornog dokaza o podrijetlu;

               (2)datum sastavljanja izvornog dokaza o podrijetlu;

               (3)podatke o izvornom dokazu o podrijetlu, uključujući, prema potrebi, informacije o kumulaciji koja se primjenjuje na robu obuhvaćenu izjavom o podrijetlu;

               (4)ime, adresu i broj njegova registriranog izvoznika;

               (5)ime i adresu primatelja u Uniji ili u Švicarskoj;

               (6)datum i mjesto sastavljanja izjave o podrijetlu ili izdavanja potvrde o podrijetlu;

               (b)svaka zamjenska izjava o podrijetlu označava se kao „Replacement statement” ili „Attestation de remplacement”;

               (c)ponovni pošiljatelji registrirani u elektroničkom sustavu samocertifikacije podrijetla izvoznika, tj. sustavu registriranih izvoznika (sustav REX), sastavljaju zamjenske izjave o podrijetlu bez obzira na vrijednost proizvoda s podrijetlom iz izvorne pošiljke;

               (d)ako se zamjenjuje dokaz o podrijetlu, ponovni pošiljatelj na izvornom dokazu o podrijetlu navodi sljedeće:

               (1)datum izdavanja zamjenske izjave o podrijetlu ili više njih i količine robe koje su njome ili njima obuhvaćene;

               (2)ime i adresu ponovnog pošiljatelja;

               (3)ime i adresu jednog ili više primatelja u Uniji ili u Švicarskoj;

               (e)u izvornu izjavu o podrijetlu unosi se oznaka „Replaced” ili „Remplacé”;

               (f)zamjenska izjava o podrijetlu vrijedi dvanaest mjeseci od datuma kada ju je izvoznik sastavio;

               (g)zamjenske izjave o podrijetlu izdaju se na engleskom ili francuskom jeziku.

               9. Ponovni pošiljatelj čuva izvorne dokaze o podrijetlu i preslike zamjenskih dokaza o podrijetlu najmanje tri godine od kraja kalendarske godine u kojoj su zamjenski dokazi o podrijetlu izdani ili sastavljeni.

               10. Stranke su suglasne podijeliti troškove sustava REX u skladu s načinima suradnje utvrđenima između nadležnih tijela stranaka.

               11. Sve razlike između stranaka u tumačenju ili primjeni ovog Sporazuma rješavaju se isključivo bilateralnim pregovorima između njih. Ako razlike mogu utjecati na interese Norveške i/ili Turske, s tim se zemljama provodi savjetovanje.

               12. Stranke mogu bilo kada izmijeniti ovaj Sporazum međusobnim dogovorom u pisanom obliku. Na zahtjev jedne od stranaka i jedna i druga stranka započinju savjetovanje o mogućim izmjenama ovog Sporazuma. Ako izmjene mogu utjecati na interese Norveške i/ili Turske, s tim se zemljama provodi savjetovanje. Takve izmjene stupaju na snagu na zajednički dogovoren datum nakon što se stranke međusobno obavijeste o ispunjenju svojih internih zahtjeva.

               13. U slučaju ozbiljne sumnje u pogledu pravilnog funkcioniranja ovog Sporazuma, svaka stranka može obustaviti njegovu primjenu pod uvjetom da je druga stranka o tome pisanim putem obaviještena tri mjeseca unaprijed.

               14. Ovaj Sporazum može otkazati bilo koja stranka pod uvjetom da je druga stranka o tome pisanim putem obaviještena tri mjeseca unaprijed.

               15. Stavak 2. prvi podstavak primjenjuje se na materijale podrijetlom iz Norveške samo ako su stranke zaključile sličan sporazum s Norveškom i međusobno se obavijestile o ispunjenju tog uvjeta.

               16. Stavak 2. prvi podstavak primjenjuje se na materijale podrijetlom iz Turske
                  1
                samo ako su stranke zaključile sličan sporazum s Turskom i međusobno se obavijestile o ispunjenju tog uvjeta.

               17. Od stupanja na snagu Sporazuma između Švicarske i Turske u skladu sa stavkom 2. prvim podstavkom ovog Sporazuma te podložno uzajamnosti Turske, svaka stranka može osigurati da se zamjenski dokazi o podrijetlu za proizvode koji sadržavaju materijale podrijetlom iz Turske i koji su prerađeni u okviru dvostrane kumulacije u zemljama korisnicama GSP-a mogu izdati ili sastaviti u strankama.

               18. Ovaj Sporazum stupa na snagu na zajednički dogovoren datum nakon što se Unija i Švicarska međusobno obavijeste o dovršenju svojih nužnih internih postupaka povezanih s njegovim sklapanjem. Od tog datuma zamjenjuje Sporazum u obliku razmjene pisama potpisan 14. prosinca 2000.
                  2

               Bio bih Vam zahvalan kad biste potvrdili da je Vaša Vlada suglasna s navedenim.

               Čast mi je predložiti da ovo pismo i Vaša potvrda, ako je navedeno prihvatljivo Vašoj Vladi, zajedno čine Sporazum između Europske unije i Švicarske Konfederacije.

               S poštovanjem

               Za Europsku uniju

               B. Pismo Švicarske

               Poštovani,

               čast mi je potvrditi primitak Vašeg pisma koje glasi:

               1. Europska unija („Unija”) i Švicarska Konfederacija („Švicarska”) kao stranke ovog Sporazuma potvrđuju da za potrebe općeg sustava povlastica („GSP”) primjenjuju slična pravila o podrijetlu sa sljedećim općim načelima:

               (a)definicija pojma „proizvodi s podrijetlom” na temelju istih kriterija;

               (b)odredbe za regionalnu kumulaciju podrijetla;

               (c)odredbe o primjeni kumulacije na materijale koji su podrijetlom, u smislu njihovih pravila o podrijetlu GSP-a, iz Unije, Švicarske, Norveške ili Turske;

               (d)odredbe za opće odstupanje za materijale bez podrijetla;

               (e)odredbe za neizmijenjenost proizvoda iz države korisnice;

               (f)odredbe za izdavanje ili sastavljanje zamjenskih dokaza o podrijetlu;

               (g)zahtjev za upravnu suradnju s nadležnim tijelima u zemljama korisnicama u pogledu dokaza o podrijetlu.

               2. Europska unija i Švicarska priznaju da materijali s podrijetlom, u smislu njihovih pravila o podrijetlu GSP-a, iz Unije, Švicarske, Norveške ili Turske, stječu podrijetlo zemlje korisnice GSP-a bilo koje stranke ako se u toj zemlji korisnici materijali podvrgavaju obradi ili preradi koja nadilazi postupke obrade ili prerade koji se smatraju nedostatnima za stjecanje statusa proizvoda s podrijetlom. Taj se podstavak primjenjuje na materijale podrijetlom iz Norveške i Turske uz ispunjavanje uvjeta utvrđenih u stavcima 15. i 16.

               Carinska tijela država članica Unije i carinska tijela Švicarske uzajamno osiguravaju odgovarajuću upravnu suradnju, posebno za potrebe naknadne provjere dokaza o podrijetlu u pogledu materijala iz prethodnog podstavka. Treba primijeniti odredbe o upravnoj suradnji utvrđene u Protokolu br. 3 uz Sporazum od 22. srpnja 1972. između Europske ekonomske zajednice i Švicarske Konfederacije.

               Odredbe ovog stavka ne primjenjuju se na proizvode iz poglavlja od 1. do 24. Harmoniziranog sustava nazivlja i brojčanog označavanja robe, koji je donijela organizacija osnovana Konvencijom o osnivanju Vijeća za carinsku suradnju, sastavljenom u Bruxellesu 15. prosinca 1950. („Harmonizirani sustav”).

               3. Unija i Švicarska obvezuju se da će prihvatiti zamjenske dokaze o podrijetlu u obliku zamjenskih potvrda o podrijetlu Form A („zamjenske potvrde”) koje su izdala carinska tijela druge stranke i zamjenske izjave o podrijetlu koje su sastavili za tu namjenu registrirani ponovni pošiljatelji druge stranke.

               Svaka stranka može, u skladu sa svojim zakonodavstvom, ocijeniti prihvatljivost za povlašteno postupanje proizvoda obuhvaćenih zamjenskim dokazima o podrijetlu.

               4. Svaka stranka osigurava da su prije izdavanja ili sastavljanja zamjenskog dokaza o podrijetlu ispunjeni sljedeći uvjeti:

               (a)zamjenski dokazi o podrijetlu mogu se izdati ili sastaviti samo ako su izvorni dokazi o podrijetlu izdani ili sastavljeni u skladu sa zakonodavstvom koje se primjenjuje u Uniji ili Švicarskoj;

               (b)za potrebe slanja svih ili nekih proizvoda obuhvaćenih izvornim dokazom o podrijetlu iz stranke u drugu stranku, zamjenski dokaz o podrijetlu ili više njih može zamijeniti dokaz o podrijetlu ili zamjenski dokaz o podrijetlu samo ako proizvodi nisu pušteni u slobodan promet u toj stranci;

               (c)proizvodi moraju ostati pod carinskim nadzorom na državnom području stranke koja ih ponovno šalje i ne smiju biti izmijenjeni, na bilo koji način preoblikovani ili podvrgnuti postupcima osim onima koji su potrebni kako bi se očuvali u istom stanju („načelo neizmijenjenosti”).

               (a)ako su proizvodi stekli status proizvoda s podrijetlom na temelju odstupanja od pravila o podrijetlu koje je odobrila stranka, ne smiju se izdati ili sastaviti zamjenski dokazi o podrijetlu ako se proizvodi ponovno šalju drugoj stranci;

               (b)carinska tijela mogu izdati zamjenske dokaze o podrijetlu ili ih mogu sastaviti ponovni pošiljatelji ako su proizvodi koji se trebaju ponovno poslati na državno područje druge stranke regionalnom kumulacijom stekli status proizvoda s podrijetlom;

               (c)carinska tijela mogu izdati zamjenske dokaze o podrijetlu za proizvode koji se trebaju ponovno poslati ili ih mogu sastaviti ponovni pošiljatelji ako stranka koja ih ponovno šalje nije za njih odobrila povlašteno postupanje.

               5. Za potrebe stavka 4. podstavka (c) primjenjuje se sljedeće:

               ako ima razloga za sumnju u pogledu usklađenosti s načelom neizmijenjenosti, carinska tijela stranke konačnog odredišta mogu od deklaranta zahtijevati da bilo kojim sredstvom pruži dokaz o usklađenosti s tim načelom.

               Na zahtjev ponovnog pošiljatelja, carinska tijela stranke koja ponovno šalje proizvode potvrđuju da su bili pod stalnim carinskim nadzorom na državnom području te stranke i da za vrijeme njihova skladištenja na tom državnom području carinska tijela nisu dala nikakvo odobrenje za izmjenu, preoblikovanje na bilo koji način, ili podvrgavanje postupcima osim onima koji su potrebni da se očuvaju u istom stanju.

               Ako je zamjenski dokaz zamjenska potvrda, carinska tijela stranke konačnog odredišta ne zahtijevaju potvrdu o nemanipulaciji za razdoblje u kojem su proizvodi bili na državnom području druge stranke.

               6. Svaka stranka osigurava sljedeće:

               (a)
                     ako zamjenski dokazi o podrijetlu odgovaraju izvornim dokazima o podrijetlu koji su izdani ili sastavljeni u zemlji korisnici GSP-a Unije i GSP-a Švicarske, carinska tijela država članica Unije i carinska tijela Švicarske uzajamno osiguravaju odgovarajuću upravnu suradnju za potrebe naknadne provjere tih zamjenskih dokaza o podrijetlu. Na zahtjev stranke konačnog odredišta, carinska tijela stranke koja ponovno šalje proizvod pokreću i prate postupak naknadne provjere odgovarajućih izvornih dokaza o podrijetlu;

               (b)
                     kada zamjenski dokazi o podrijetlu odgovaraju izvornim dokazima o podrijetlu koje je izdala ili sastavila zemlja koja je isključivo korisnica GSP-a stranke konačnog odredišta, ta stranka provodi postupak naknadne provjere izvornih dokaza o podrijetlu u suradnji sa zemljom korisnicom. Kako bi carinska tijela stranke konačnog odredišta mogla provesti postupak naknadne provjere, carinska tijela stranke koja ponovno šalje proizvod osiguravaju izvorne dokaze o podrijetlu koji odgovaraju provjeravanim zamjenskim dokazima o podrijetlu ili, prema potrebi, preslike izvornih dokaza o podrijetlu koji odgovaraju provjeravanim zamjenskim dokazima o podrijetlu.

               7. Svaka stranka osigurava sljedeće:

               (a)u gornjem desnom polju svake zamjenske potvrde mora biti navedeno ime države posrednice koja ponovno šalje proizvod i u kojoj je potvrda izdana;

               (b)polje 4 sadržava riječi „replacement certificate” ili „certificat de remplacement” te datum izdavanja izvorne potvrde o podrijetlu Form A i njezin serijski broj.

               (c)ime ponovnog pošiljatelja upisuje se u polje 1;

               (d)ime konačnog primatelja može se upisati u polje 2;

               (e)svi podaci o ponovno poslanim proizvodima koji su navedeni u izvornoj potvrdi prenose se u polja od 3 do 9;

               (f)upućivanja na račun ponovnog uvoznika mogu se upisati u polje 10;

               (g)carinsko tijelo koje je izdalo zamjensku potvrdu ovjerava polje 11. Odgovornost tog tijela ograničava se na izdavanje zamjenske potvrde. Podaci u polju 12 o zemlji podrijetla te zemlji konačnog odredišta preuzimaju se iz izvorne potvrde o podrijetlu Form A. Ponovni pošiljatelj potpisuje potvrdu o podrijetlu u polju 12. Ponovni pošiljatelj koji se u dobroj vjeri potpisuje u polju 12 nije odgovoran za točnost podataka navedenih u izvornoj potvrdi o podrijetlu Form A;

               (h)carinsko tijelo od kojeg je zatraženo izdavanje zamjenske potvrde u izvornoj potvrdi o podrijetlu Form A bilježi mase, brojeve i vrstu proizvoda koji se prosljeđuju te navodi serijske brojeve odgovarajuće zamjenske potvrde ili više njih. Ono najmanje tri godine čuva zahtjev za zamjensku potvrdu te izvornu potvrdu o podrijetlu Form A;

               (i)zamjenske potvrde o podrijetlu izdaju se na engleskom ili francuskom jeziku.

               8. Svaka stranka osigurava sljedeće:

               (a)na svakoj zamjenskoj izjavi o podrijetlu ponovni pošiljatelj navodi:

               (1)sve podatke o ponovno poslanim proizvodima preuzete iz izvornog dokaza o podrijetlu;

               (2)datum sastavljanja izvornog dokaza o podrijetlu;

               (3)podatke o izvornom dokazu o podrijetlu, uključujući, prema potrebi, informacije o kumulaciji koja se primjenjuje na robu obuhvaćenu izjavom o podrijetlu;

               (4)ime, adresu i broj njegova registriranog izvoznika;

               (5)ime i adresu primatelja u Uniji ili u Švicarskoj;

               (6)datum i mjesto sastavljanja izjave o podrijetlu ili izdavanja potvrde o podrijetlu;

               (b)svaka zamjenska izjava o podrijetlu označava se kao „Replacement statement” ili „Attestation de remplacement”;

               (c)ponovni pošiljatelji registrirani u elektroničkom sustavu samocertifikacije podrijetla izvoznika, tj. sustavu registriranih izvoznika (sustav REX), sastavljaju zamjenske izjave o podrijetlu bez obzira na vrijednost proizvoda s podrijetlom iz izvorne pošiljke;

               (d)ako se zamjenjuje dokaz o podrijetlu, ponovni pošiljatelj na izvornom dokazu o podrijetlu navodi sljedeće:

               (a)datum izdavanja zamjenske izjave o podrijetlu ili više njih i količine robe koje su njome ili njima obuhvaćene;

               (1)ime i adresu ponovnog pošiljatelja;

               (2)ime i adresu jednog ili više primatelja u Uniji ili u Švicarskoj;

               (e)u izvornu izjavu o podrijetlu unosi se oznaka „Replaced” ili „Remplacé”;

               (f)zamjenska izjava o podrijetlu vrijedi dvanaest mjeseci od datuma kada ju je izvoznik sastavio;

               (g)zamjenske izjave o podrijetlu izdaju se na engleskom ili francuskom jeziku.

               9. Ponovni pošiljatelj čuva izvorne dokaze o podrijetlu i preslike zamjenskih dokaza o podrijetlu najmanje tri godine od kraja kalendarske godine u kojoj su zamjenski dokazi o podrijetlu izdani ili sastavljeni.

               10. Stranke su suglasne podijeliti troškove sustava REX u skladu s načinima suradnje utvrđenima između nadležnih tijela stranaka.

               11. Sve razlike između stranaka u tumačenju ili primjeni ovog Sporazuma rješavaju se isključivo bilateralnim pregovorima između njih. Ako razlike mogu utjecati na interese Norveške i/ili Turske, s tim se zemljama provodi savjetovanje.

               12. Stranke mogu bilo kada izmijeniti ovaj Sporazum međusobnim dogovorom u pisanom obliku. Na zahtjev jedne od stranaka i jedna i druga stranka započinju savjetovanje o mogućim izmjenama ovog Sporazuma. Ako izmjene mogu utjecati na interese Norveške i/ili Turske, s tim se zemljama provodi savjetovanje. Takve izmjene stupaju na snagu na zajednički dogovoren datum nakon što se stranke međusobno obavijeste o ispunjenju svojih internih zahtjeva.

               13. U slučaju ozbiljne sumnje u pogledu pravilnog funkcioniranja ovog Sporazuma, svaka stranka može obustaviti njegovu primjenu pod uvjetom da je druga stranka o tome pisanim putem obaviještena tri mjeseca unaprijed.

               14. Ovaj Sporazum može otkazati bilo koja stranka pod uvjetom da je druga stranka o tome pisanim putem obaviještena tri mjeseca unaprijed.

               15. Stavak 2. prvi podstavak primjenjuje se na materijale podrijetlom iz Norveške samo ako su stranke zaključile sličan sporazum s Norveškom i međusobno se obavijestile o ispunjenju tog uvjeta.

               16. Stavak 2. prvi podstavak primjenjuje se na materijale podrijetlom iz Turske
                  3
                samo ako su stranke zaključile sličan sporazum s Turskom i međusobno se obavijestile o ispunjenju tog uvjeta.

               17. Od stupanja na snagu Sporazuma između Švicarske i Turske u skladu sa stavkom 2. prvim podstavkom ovog Sporazuma te podložno uzajamnosti Turske, svaka stranka može osigurati da se zamjenski dokazi o podrijetlu za proizvode koji sadržavaju materijale podrijetlom iz Turske i koji su prerađeni u okviru dvostrane kumulacije u zemljama korisnicama GSP-a mogu izdati ili sastaviti u strankama.

               18. Ovaj Sporazum stupa na snagu na zajednički dogovoren datum nakon što se Unija i Švicarska međusobno obavijeste o dovršenju svojih nužnih internih postupaka povezanih s njegovim sklapanjem. Od tog datuma zamjenjuje Sporazum u obliku razmjene pisama potpisan 14. prosinca 2000.
                  4

               Čast mi je potvrditi suglasnost svoje Vlade s navedenim.

                     (1)
                  Unija je ispunila taj uvjet objavljivanjem Obavijesti Komisije u skladu s člankom 85. Uredbe (EEZ) br. 2454/93 o provedbi odredaba Carinskog zakonika Zajednice kojom se sustav dvostrane kumulacije uveden tim člankom proširuje na Tursku; SL C 134, 15.4.2016., str. 1.

                     (2)
                  SL L 38, 8.2.2001., str. 24.

                     (3)
                  Unija je ispunila taj uvjet objavljivanjem Obavijesti Komisije u skladu s člankom 85. Uredbe (EEZ) br. 2454/93 o provedbi odredaba Carinskog zakonika Zajednice kojom se sustav dvostrane kumulacije uveden tim člankom proširuje na Tursku; SL C 134, 15.4.2016., str. 1.

                     (4)
                  SL L 38, 8.2.2001., str. 24.


               EUROPSKA KOMISIJA
            Bruxelles, 20.10.2015.
            COM(2015) 512 final
            2015/0241(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Upravnom odboru za Konvenciju TIR u pogledu prijedloga izmjene Carinske konvencije o međunarodnom prijevozu robe uz primjenu karneta TIR

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Carinska konvencija o međunarodnom prijevozu robe uz primjenu karneta TIR (Konvencija TIR) od 14. studenoga 1975. odobrena je u ime Europske unije Uredbom Vijeća (EEZ) br. 2112/78. Konvencija je u Europskoj uniji stupila na snagu 20. lipnja 1983.

                  Svrha je predložene odluke na razini Europske unije donijeti posljednje izmjene Konvencije TIR koje je prihvatila radna skupina Gospodarske komisije Ujedinjenih naroda za Europu (UNECE) za carinska pitanja koja imaju učinak na promet i koje je donio Upravni odbor za Konvenciju TIR.

               •Dosljednost s postojećim odredbama politike u određenom području

                  Nema postojećih odredbi u području prijedloga.

               •Dosljednost u odnosu na druge politike Unije

                  Predložena odluka usklađena je sa zajedničkom politikom u području trgovine i prometa. Sustavom TIR olakšava se cestovni promet i omogućuje prijevoz robe na području 68 ugovornih stranaka uz minimalne intervencije carinskih uprava te razmjerno jednostavan pristup potrebnim jamstvima putem međunarodnog jamstvenog lanca. Pojednostavnjenja ostvarena Konvencijom TIR u skladu su s revidiranom Lisabonskom strategijom.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Članak 207. i članak 218. stavak 9. Ugovora o funkcioniranju Europske unije.

               •Proporcionalnost

                  Prijedlog je u skladu s načelom proporcionalnosti. Njime se omogućuje provedba izmjene međunarodnog sporazuma te je zbog toga u skladu s načelom proporcionalnosti.

               •Odabir instrumenta

                  Predloženi instrument: odluka.

                  Međunarodni sporazumi i izmjene takvih dogovora obično se u pravni poredak Europske unije uvode na temelju odluke.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Savjetovanja s dionicima

                  Savjetovanja o prijedlozima uz odobrenje provedena su u suradnji s državama članicama u okviru sastanaka Odbora za carinsko zakonodavstvo (usklađivanje u Ženevi). Savjetovanja su održana tijekom sastanaka radne skupine UNECE-a za carinska pitanja koja imaju učinak na promet i Upravnog odbora za Konvenciju TIR.

               •Prikupljanje i primjena stručnog znanja

                  Prijedlog nove Napomene s objašnjenjem članka 42.a Konvencije TIR pripremio je Izvršni odbor TIR-a (TIRExB) tijekom rasprave o potrebi pojašnjenja značenja članka 42.a u pogledu obveze obavještavanja Izvršnog odbora TIR-a (TIRExB) o nacionalnim mjerama kontrole koje mogu imati učinak na djelovanje sustava TIR.

                  Prijedlog za izmjene Priloga 2. i 7. Konvenciji TIR pripremilo je tajništvo TIR-a u bliskoj suradnji s Međunarodnom organizacijom proizvođača vozila i prikolica (CLCCR), kao i s njemačkom vladom.

               •Procjena učinka

                  Prijedlogom izmjene Priloga 6. Konvenciji TIR dodavanjem nove Napomene s objašnjenjem članku 42.a pojasnit će se obveza ugovorne stranke u pogledu obavješćivanja o nacionalnim kontrolnim mjerama koje mogu imati učinak na djelovanje sustava TIR. Sadržaj Konvencije TIR ne mijenja se jer se u skladu s člankom 43. Konvencije TIR u Napomenama s objašnjenjem tumače određene odredbe Konvencije TIR i njezinih priloga te opisuju određene preporučene prakse.

                  Prijedlogom izmjena priloga 2. i 7. Konvenciji TIR uvodi se nova vrsta konstrukcije vozila i kontejnera (s kliznim ceradama ili krovnim kliznim ceradama) u Konvenciju TIR uz osiguravanje maksimalnih sigurnosnih jamstava za carinske uprave jer je nužno da se roba prevožena uz primjenu karneta TIR prevozi u carinski sigurnim vozilima ili kontejnerima. Tom novom transportnom tehnologijom poboljšat će se svrsishodnost i učinkovitost cestovnog prijevoza.

               4.UTJECAJ NA PRORAČUN

                  Prijedlog ne utječe na proračun Europske unije.

               2015/0241 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Upravnom odboru za Konvenciju TIR u pogledu prijedloga izmjene Carinske konvencije o međunarodnom prijevozu robe uz primjenu karneta TIR

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Carinska konvencija o međunarodnom prijevozu robe uz primjenu karneta TIR (Konvencija TIR) od 14. studenoga 1975. odobrena je u ime Europske ekonomske zajednice Uredbom Vijeća (EEZ) br. 2112/78
                  1
                i u Europskoj zajednici stupila je na snagu 20. lipnja 1983
                  2
               .

               (2)Konsolidirana verzija Konvencije TIR objavljena je kao Prilog Odluci Vijeća 2009/477/EZ
                  3
               , a Komisija u skladu s njom objavljuje buduće izmjene Konvencije u Službenom listu Europske unije uz naznaku datuma stupanja na snagu.

               (3)Nakon rasprave Izvršnog odbora TIR-a o pravilnoj primjeni članka 42.a Konvencije TIR, Izvršni odbor TIR-a prenio je Upravnom odboru za Konvenciju TIR prijedlog nove Napomene s objašnjenjem za članak 42.a kojim bi se pojasnio postupak komunikacije između Izvršnog odbora TIR-a i ugovornih stranaka u pogledu nacionalnih kontrolnih mjera kojima se može utjecati na primjenu Konvencije TIR ili funkcioniranje sustava TIR. Smjernice za komuniciranje i uvođenje novih kontrolnih mjera donesene su na 61. sjednici Upravnog odbora za Konvenciju TIR te će biti uključene u Poglavlje 5. Priručnika za TIR.

               (4)Radna skupina Gospodarske komisije Ujedinjenih naroda za Europu (UNECE) za carinska pitanja koja imaju učinak na promet predložila je Upravnom odboru za Konvenciju TIR izmjenu uvođenjem nove transportne tehnologije za vozila i kontejnere kojom će se poboljšati djelotvornost i učinkovitost cestovnog prijevoza. Upravni odbor smatra da je nova konstrukcija vozila i kontejnera s krovnim kliznim ceradama carinski sigurna i može biti uvrštena u priloge 2. i 7. Konvenciji TIR.

               (5)Tijekom sastanaka Odbora za carinsko zakonodavstvo (usklađivanje u Ženevi) sve države članice Unije izrazile su pozitivno mišljenje u pogledu predloženih izmjena.

               (6)Sljedeća sjednica Upravnog odbora za Konvenciju TIR na kojem će predložene izmjene biti predložene za donošenje zakazana je za listopad 2015.

               (7)Stajalište koje Unija treba zauzeti u Upravnom odboru za Konvenciju TIR stoga bi se trebala temeljiti na nacrtima izmjena koji su priloženi ovoj Odluci,

               DONIJELA JE OVU ODLUKU:

               Članak 1.

               Stajalište koje Europska unija treba zauzeti u Upravnom odboru za Konvenciju TIR temelji se na nacrtima izmjena koji su priloženi ovoj Odluci.

               Predstavnici Unije u Upravnom odboru za Konvenciju TIR mogu prihvatiti manje izmjene nacrta izmjena bez daljnje odluke Vijeća.

               Članak 2.

               Nakon donošenja izmjena, Komisija objavljuje izmjene u Službenom listu Europske unije uz naznaku njihova datuma stupanja na snagu.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  Uredba Vijeća (EEZ) br. 2112/78 od 25. srpnja 1978. o sklapanju Carinske konvencije o međunarodnom prijevozu robe uz primjenu karneta TIR (Konvencija TIR) od 14. studenoga 1975. godine iz Ženeve (SL L 252, 14.9.1978., str. 1).

                     (2)
                  OJ L 31, 2.2.1983., str. 13.

                     (3)
                  Odluka Vijeća 2009/477/EZ od 28. svibnja 2009. kojom se u pročišćenom obliku objavljuje tekst Carinske konvencije o međunarodnom prijevozu robe uz primjenu karneta TIR (Konvencija TIR) od 14. studenoga 1975., kako je izmijenjena od tog datuma (SL L 165, 26.6.2009., str. 1).

    ---documentbreak---

               EUROPSKA KOMISIJA
            Bruxelles, 20.10.2015.
            COM(2015) 512 final
            PRILOG
            DODATAK

            prijedlogu Odluke Vijeća
            o stajalištu koje u ime Europske unije treba zauzeti u Upravnom odboru za Konvenciju TIR u pogledu prijedloga izmjene Carinske konvencije o međunarodnom prijevozu robe uz primjenu karneta TIR

               Izmjene Carinske konvencije o međunarodnom prijevozu robe uz primjenu karneta TIR (Konvencija TIR iz 1975.)

               Prilog 6., nova Napomena s objašnjenjem 0.42.a

               Dodaje se nova Napomena s objašnjenjem za članak 42.a koja glasi kako slijedi:

               „0.42.a
                     Pojam „odmah” u članku 42.a znači da je o nacionalnim mjerama koje mogu utjecati na primjenu Konvencije TIR i/ili djelovanje sustava TIR potrebno što je prije moguće pisano obavijestiti Izvršni odbor TIR-a (TIRExB), po mogućnosti i prije njihova stupanja na snagu, čime se Izvršnom odboru TIR-a omogućuje učinkovito obavljanje njegovih nadzornih zadaća i ispunjavanje njegove odgovornosti utvrđivanja sukladnosti mjera s Konvencijom TIR kako je predviđeno člankom 42.a i njezinim nadležnostima i zadaćama navedenim u Prilogu 8. Konvenciji TIR.”

               Prilog 2., članak 4., stavak 2., točka i.

               U postojećem tekstu zamjenjuje se i.
                     Klizne cerade, pod, vrata, i ostale sastavne dijelove prostora za teret sastavljaju se od naprava koje se ne mogu ukloniti i zamijeniti izvana bez ostavljanja vidljivih tragova ili metodama kojima će se proizvesti struktura koja se ne može izmijeniti bez ostavljanja vidljivih tragova.

               Prilog 2., članak 4., stavak 2., točka iii.

               U postojećem tekstu zamjenjuje se

               iii.
                     Vodilica za klizne cerade, naprave za zatezanje kliznih cerada i drugi pomični dijelovi sastavljaju se tako da zatvorena i carinski plombirana vrata i druge pomične dijelove nije moguće s vanjske strane otvoriti ili zatvoriti bez ostavljanja vidljivih tragova. Vodilica za klizne cerade, naprave za zatezanje klizne cerade i drugi pomični dijelovi sastavljaju se tako da nakon osiguravanja naprave za zatvaranje nije moguće pristupiti teretnom prostoru bez ostavljanja vidljivih tragova. Primjer takvog sustava konstrukcije prikazan je na skici br. 9. priloženoj ovim propisima.

               Prilog 2., novi članak 5.

               Nakon izmijenjenog članka 4. umeće se

               Članak 5.

               Vozila s krovnim kliznim ceradama

               1.Ako je primjenjivo, odredbe članaka 1., 2., 3. i 4. ovih propisa primjenjuju se na vozila s krovnim kliznim ceradama. Osim toga, ta vozila moraju ispunjavati odredbe ovog članka.

               2.Krovne klizne cerade moraju ispunjavati zahtjeve utvrđene u točkama od i. do iii. u nastavku.

               i.Krovne klizne cerade sastavljaju se od naprava koje se ne mogu ukloniti i zamijeniti izvana bez ostavljanja vidljivih tragova ili metodama kojima će se proizvesti struktura koja se ne može izmijeniti bez ostavljanja vidljivih tragova.

               ii.Krovne klizne cerade preklapaju se s čvrstim dijelom krova na prednjoj strani teretnog prostora tako da krovnu ceradu nije moguće povući preko ruba gornje vodilice. S obje strane teretnog prostora cijelom dužinom u obrubu krovne cerade umeće se prednapregnuti čelični kabel tako da ga nije moguće ukloniti i ponovno umetnuti bez ostavljanja vidljivih tragova. Krovne cerade pričvršćuju se na kliznu konzolu tako da ih nije moguće ukloniti i ponovno učvrstiti bez ostavljanja vidljivih tragova.

               iii.Vodilica za klizni krov, naprave za zatezanje kliznih cerada i drugi pomični dijelovi sastavljaju se tako da zatvorena i carinski plombirana vrata i druge pomične dijelove nije moguće s vanjske strane otvoriti ili zatvoriti bez ostavljanja vidljivih tragova. Vodilica za klizni krov, naprave za zatezanje krovne klizne cerade i drugi pomični dijelovi moraju biti sastavljeni tako da nakon osiguravanja naprave za zatvaranje nije moguće pristupiti teretnom prostoru bez ostavljanja vidljivih tragova.

               Primjer takvog sustava konstrukcije prikazan je na skici br. 10. priloženoj ovim propisima.

               Prilog 2., skica br. 9.

               Umjesto postojeće skice br. 9. umeće se

               Skica br. 9.

               PRIMJER KONSTRUKCIJE VOZILA S KLIZNIM CERADAMA

               Skica br. 9., nastavak

               Skica br. 9., nastavak

               Prilog 2., nova skica br. 10.

               Nakon nove skice br. 9. umeće se

               Skica br. 10.

               PRIMJER KONSTRUKCIJE VOZILA S KROVNIM KLIZNIM CERADAMA

    ---documentbreak--- NA ---documentbreak---

               EUROPSKA KOMISIJA
            Bruxelles, 20.10.2015.
            COM(2015) 512 final
            PRILOG
            DODATAK

            prijedlogu Odluke Vijeća
            o stajalištu koje u ime Europske unije treba zauzeti u Upravnom odboru za Konvenciju TIR u pogledu prijedloga izmjene Carinske konvencije o međunarodnom prijevozu robe uz primjenu karneta TIR

               PRILOG

               DODATAK

               prijedlogu Odluke Vijeća

               o stajalištu koje u ime Europske unije treba zauzeti u Upravnom odboru za Konvenciju TIR u pogledu prijedloga izmjene Carinske konvencije o međunarodnom prijevozu robe uz primjenu karneta TIR

               Prilog 7., dio I., članak 5., stavak 2., točka i.

               U postojećem tekstu zamjenjuje se

               i.
                     Klizne cerade, pod, vrata, i ostali sastavni dijelovi kontejnera sastavljaju se od naprava koje se ne mogu ukloniti i zamijeniti izvana bez ostavljanja vidljivih tragova ili metodama kojima će se proizvesti struktura koja se ne može izmijeniti bez ostavljanja vidljivih tragova.

               Prilog 7., dio I., članak 5., stavak 2., točka iii.

               U postojećem tekstu zamjenjuje se

               (iii)
                     Vodilica za klizne cerade, naprave za zatezanje klizne cerade i drugi pomični dijelovi sastavljaju se tako da zatvorena i carinski plombirana vrata i druge pomične dijelove nije moguće s vanjske strane otvoriti ili zatvoriti bez ostavljanja vidljivih tragova. Vodilica za klizne cerade, naprave za zatezanje klizne cerade i drugi pomični dijelovi sastavljaju se tako da nakon osiguravanja naprave za zatvaranje nije moguće pristupiti teretnom prostoru bez ostavljanja vidljivih tragova. Primjer takvog sustava konstrukcije prikazan je na skici br. 9. priloženoj ovim propisima.

               Prilog 7., dio I., novi članak 6.

               Nakon izmijenjenog članka 5. umeće se

               Članak 6.

               Kontejneri s krovnim kliznim ceradama

               1.Ako je primjenjivo, odredbe članaka 1., 2. i 3. i 4. ovih propisa primjenjuju se na kontejnere s kliznim ceradama. Osim toga ti kontejneri moraju ispunjavati odredbe ovog članka.

               2.Krovne klizne cerade moraju ispunjavati zahtjeve navedene u točkama od i. do iii. u nastavku

               i.Krovne klizne cerade sastavljaju se od naprava koje se ne mogu ukloniti i zamijeniti izvana bez ostavljanja vidljivih tragova ili metodama kojima će se proizvesti struktura koja se ne može izmijeniti bez ostavljanja vidljivih tragova.

               ii.Krovne klizne cerade preklapaju se s čvrstim dijelom krova na prednjoj strani kontejnera tako da krovnu ceradu nije moguće povući preko ruba gornje vodilice. S obje strane kontejnera cijelom dužinom u obrubu krovne cerade umeće se prednapregnuti čelični kabel tako da ga nije moguće ukloniti i ponovno umetnuti bez ostavljanja vidljivih tragova. Krovne cerade pričvršćuju se na kliznu konzolu tako da ih nije moguće ukloniti i ponovno učvrstiti bez ostavljanja vidljivih tragova.

                iii.Vodilica za klizni krov, naprave za zatezanje kliznih cerada i drugi pomični dijelovi sastavljaju se tako da zatvorena i carinski plombirana vrata i druge pomične dijelove nije moguće s vanjske strane otvoriti ili zatvoriti bez ostavljanja vidljivih tragova. Vodilica za klizni krov, naprave za zatezanje krovne klizne cerade i drugi pomični dijelovi moraju biti sastavljeni tako da nakon osiguravanja naprave za zatvaranje nije moguće pristupiti teretnom prostoru bez ostavljanja vidljivih tragova.

               Primjer takvog sustava konstrukcije prikazan je na skici br. 10. priloženoj ovim propisima.